38 C. PLINII HIST. NA. LIB. XXII. 



Liquari non potest in aqua : oleo dissolvitur : idque 

 sincerae experimentum est. Datur et ad renum dolores 

 drachma ejus potui in vino : aut si febris sit, in decocto 

 balani. Item in jocinerum vitiis, et lienis, et bile suffu- 

 sis. Lepris et lentigini illinitur ex aceto. Folia trita cum 

 melle et farina, luxalis imponuntur : et pota drachmis 

 duabus in mulso alvum sistunt. Pulices necare radix in 

 aqua decocta traditur. 



Pseudoanchusa , sive echis, sive doris, m. 



XXIV. Est et alia similis, pseudoanchusa ob id ap- 

 pellata , a quibusdam vero echis , aut doris , et multis 

 aliis nominibus : lanuginosior , et minus pinguis , te- 

 nuioribus foliis et languidioribus. Radix in oleo non 

 fundit rubentem succum : et hoc ab anchusa discerni- 

 tur. Contra serpentes efficacissima potu foliorum, vel 

 seminis. Folia ictibus imponuntur. Virus serpentium 

 fugat. Bibitur et propter spinam. Folium ejus sinistra 

 decerpi jubent magi, et cujus causa sumatur dici, ter- 

 tianisque febribus adalligari. 



